Umiddelbart giver det ikke mening at sammenligne lån og kassekreditter. For lånet optager du, og betaler det så tilbage. Kassekreditten er en låneaftale, som gør det muligt løbende at låne op til det maksimumbeløb, der er aftalt. På lånet betaler du renter af det beløb, du mangler at betale tilbage. På en kassekredit betaler du kun renter af det beløb, som du har brugt af kassekreditten i øjeblikket.